Publication: Magyar Közlöny
Issue: MK-2011-35 (Year: 2011, Number: 35)
Era: contemporary
Section: az Alkotmánybírósághoz: a helyi önkormányzatokról szóló 1990. évi LXV. törvény (a továbbiakban: Ötv.) 99. §
Paragraph Index: 271

(2) bekezdés a) pontja alapján kezdeményezte a Kgyr. 7. § (1) bekezdése, valamint 8–10. §-a alkotmányellenességének megállapítását és megsemmisítését. A Baranya Megyei Közigazgatási Hivatal, illetve a Dél-dunántúli Regionális Közigazgatási Hivatal vezetõje (a továbbiakban: hivatalvezetõ) az eredeti indítványt a hivatkozott jogszabályi környezet idõközbeni módosítására tekintettel pontosította, illetve a Kgyr. 7. § (2) bekezdésére is kiterjesztette. A beadványok alapján az indítvány tartalma az alábbiak szerint foglalható össze. 2.1. A hivatalvezetõ elsõként a Kgyr. 7–8. §-át kifogásolta. E rendelkezések értelmében a 60–140 kWth névleges bemenõ hõteljesítményû tüzelõ- és egyéb, kizárólag füstgázt kibocsátó berendezések (a továbbiakban: tüzelõberendezések) létesítése, átalakítása, illetve tüzelõanyagának megváltoztatása bejelentési kötelezettség alá esik. Új építmény 60–140 kWth névleges bemenõ hõteljesítményû létesítése esetén a létesítõ az építési hatósági engedélyezési kérelem benyújtásával egyidejûleg kötelezett a bejelentésre. A Kgyr. 7–8. §-át a hivatalvezetõ ellentétesnek tartotta a levegõ védelmével kapcsolatos egyes szabályokról szóló

Source: https://magyarkozlony.hu/hivatalos-lapok/5a47c88b837d7eefe59fed26065a087482ff737f/dokumentumok/730929f2b7aebc65da2871e21b9fdb5ba16e1356/letoltes